CELEX: 52014DP0110
Language: fi
Date: 2014-02-25 00:00:00
Title: Euroopan parlamentin päätös 25. helmikuuta 2014 Tadeusz Cymańskin parlamentaarisen koskemattomuuden pidättämistä koskevasta pyynnöstä (2013/2278(IMM))

29.8.2017   
            
            
               FI
            
            
               Euroopan unionin virallinen lehti
            
            
               C 285/161
            
         P7_TA(2014)0110
   Tadeusz Cymańskin parlamentaarisen koskemattomuuden pidättämistä koskeva pyyntö
   Euroopan parlamentin päätös 25. helmikuuta 2014 Tadeusz Cymańskin parlamentaarisen koskemattomuuden pidättämistä koskevasta pyynnöstä (2013/2278(IMM))
   (2017/C 285/24)
   
      Euroopan parlamentti, joka
   
               —
            
            
               ottaa huomioon Puolan tasavallan yleisen syyttäjän välittämän, 23. lokakuuta 2013 päivätyn pyynnön Tadeusz Cymańskin parlamentaarisen koskemattomuuden pidättämiseksi, josta ilmoitettiin täysistunnossa 18. marraskuuta 2013,
            
         
               —
            
            
               on kuullut Tadeusz Cymańskia työjärjestyksen 7 artiklan 5 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevat 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon Puolan tasavallan perustuslain 105 pykälän,
            
         
               —
            
            
               ottaa huomioon työjärjestyksen 5 artiklan 2 kohdan, 6 artiklan 1 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0099/2014),
            
         
               A.
            
            
               ottaa huomioon, että Puolan tasavallan yleinen syyttäjä on pyytänyt Tadeusz Cymańskin parlamentaarisen koskemattomuuden pidättämistä rikosoikeudellisten menettelyjen käynnistämistä Euroopan parlamentin jäsentä vastaan koskevan pyynnön yhteydessä, jonka tieliikenteen valvontavirasto on esittänyt ja joka koskee vähäisistä rikoksista annetun Puolan lain 96 pykälän 3 momentissa tarkoitettua rikkomusta;
            
         
               B.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 8 artiklan mukaisesti Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;
            
         
               C.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 9 artiklan mukaisesti Euroopan parlamentin jäsenillä on oman valtionsa alueella sen parlamentin jäsenille myönnetty koskemattomuus;
            
         
               D.
            
            
               ottaa huomioon, että Puolan tasavallan perustuslain 105 pykälän mukaan jäsentä ei voida saattaa vastuuseen jäsenen toimivallan piiriin kuuluvasta toiminnasta jäsenen toimikauden aikana tai toimikauden päättymisen jälkeen ja että kyseisen toiminnan osalta jäsen voidaan saattaa vastuuseen ainoastaan Sejmissä ja kun on kyse tapauksesta, jossa jäsen on loukannut kolmannen osapuolen oikeuksia, häntä vastaan voidaan käynnistää tuomioistuinmenettely ainoastaan Sejmin suostumuksella;
            
         
               E.
            
            
               katsoo, että kysymys koskemattomuuden pidättämisestä tai säilyttämisestä tietyssä tapauksessa on yksin parlamentin päätettävissä; toteaa, että tehdessään päätöksen siitä, pidätetäänkö vai säilytetäänkö koskemattomuus, parlamentti voi ottaa kohtuullisessa määrin huomioon jäsenen tilanteen (2);
            
         
               F.
            
            
               katsoo, ettei väitetyllä rikoksella ole suoraa ja ilmeistä yhteyttä Tadeusz Cymańskin tehtävien hoitamiseen Euroopan parlamentin jäsenenä eikä kyse ole Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetusta Euroopan parlamentin jäsenen tehtäviä hoidettaessa ilmaistusta mielipiteestä tai äänestyksestä;
            
         
               G.
            
            
               toteaa, että Tadeusz Cymańskia vastaan vireille pantu rikosoikeudenkäynti ei näin ollen liity millään tavalla hänen asemaansa Euroopan parlamentin jäsenenä;
            
         
               H.
            
            
               katsoo, että tässä tapauksessa parlamentti ei ole löytänyt todisteita fumus persecutionis -tapauksesta eli riittävän vakavia ja täsmällisiä epäilyjä siitä, että syyte on nostettu asianomaisen jäsenen poliittisen toiminnan vahingoittamiseksi;
            
         
               I.
            
            
               ottaa huomioon, että tämä pyyntö on esitetty Tadeusz Cymańskin annettua kirjallisen ilmoituksen, jossa hän kieltäytyi noudattamasta velvoitetta ilmoittaa sen henkilön henkilöllisyys, jonka vastuulle hän oli antanut tieliikenteen valvontaviraston raportissa tarkoitetun ajoneuvon, ja myöntyi maksamaan 500 Puolan zlotyn (PLN) sakon vähäisistä rikoksista annetun Puolan lain 96 pykälän 3 momentissa tarkoitetusta rikkomuksesta;
            
         
            
               1.
            
            
               päättää pidättää Tadeusz Cymańskin parlamentaarisen koskemattomuuden;
            
         
            
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan toimivaltaiselle viranomaiselle ja Tadeusz Cymańskille.
            
         
      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).
   
      (2)  Edellä mainittu asia T-345/05, Mote v. Euroopan parlamentti, 28 kohta.